تورکیه ایله ارمنیستان آراسیندا نورماللاشما دانیشیقلاری چرچیوه‌سینده اؤزل نماینده‌لر آراسینداکی ۴.جو گؤروشمه، ۱ جولایدا آاتریشین باشکندی وین‌ده گئچیریله‌جک.
خاریجی ایشلر باخانلیغیندان وئریله‌ن بیلگییه گؤره، ۱ جولایدا وین‌ده گئچیریله‌جک ۴.جو گؤروشمه‌یه، تورکیه و ارمنیستانین نورماللاشما پروسه‌سی اؤزل نماینده‌لری ائلچی سردار قیلیچ و ارمنیستان پارلمانی باشقان یاردیمچیسی روبن روبینیان قاتیلاجاق.
ایکی اؤلکه آراسیندا ایلک نورماللاشما دانیشیقلاری ۱۴ ژانویه‌ده روسیانین باشکندی موسکوادا باش توتدو. بو گؤروشمه‌ده تورکیه و ارمنیستان آراسیندا ۲۰۲۰.جی ایلده باشا چاتان اوچوشلارین یئنیدن باشلاماسی قرارا آلیندی و قارشیلیقلی اوچوشلار فوریه‌ آییندان باشلامیشدی.
اؤزل نماینده‌لر، ایکینجی گؤروشمه‌نی ۲۴ فوریه‌ده، اوچونجو گؤروشمه‌نی ایسه ۳ میده وین‌ده گئرچکلشدیردی. بو پروسه‌‌ده ارمنیستان خاریجی ایشلر باخانی آرارات میرزویان ۱۱-۱۳ مارس تاریخلرینده آنتالیادا گئچیریله‌ن آنتالیا دیپلوماسی فورومونا قاتیلدی.
